**Szoftverleltár**

Ma már a legtöbb intézményben természetes tartozék a számítógép, majdnem minden irodában megtalálható. A telepített hardver- és szoftvereszközökről általában automatikusan generált nyilvántartás készül. Az adatbázis egy oktatással foglalkozó cég nyilvántartásának szoftverekre vonatkozó részéből tartalmaz kivonatot.

**Táblák:**

***gep*** (*id*, *hely*, *tipus*, *ipcim*)

*id* A gép azonosítója (szám), ez a kulcs

*hely* A szoba azonosítója, ahol leltár szerint a gép található (szöveg). Értéke

mindig a T karakterrel kezdődik, azt követi az emelet egyjegyű száma, majd az emeleten belüli szobaszám

*tipus* A gép típusa (szöveg), megadja, hogy asztali gép vagy notebook

*ipcim* A gép IP-címe (szöveg), minden gépnek pontosan egy IP-címe van

***szoftver*** (*id*, *nev*, *kategoria*)

*id* A szoftver azonosítója (szám), ez a kulcs

*nev* A szoftver neve (szöveg)

*kategoria* A szoftver kategóriája (szöveg)

***telepites*** (*id*, *gepid*, *szoftverid*, *verzio*, *datum*)

*id* A telepítés azonosítója (számláló), ez a kulcs

*gepid* A gép azonosítója, amelyre a szoftvert telepítették (szám)

*szoftverid* A szoftver azonosítója (szám)

*verzio* A telepített szoftver verziószáma (szöveg), lehet üres is

*datum* A dátum, amikor az adott verzió telepítéssel vagy frissítéssel a gépre

került (dátum). Ha nem ismert, lehet üres is.

